钦定古今图书集成/明伦汇编/闺媛典/第019卷 > 留春令二首 高观国
## 钦定古今图书集成/明伦汇编/闺媛典/第019卷 > 留春令二首 高观国

粉绡轻试，绿裙微褪，吴姬娇小。一点清香著芳魂，便
添起、春怀抱。玉脸窥人舒浅笑。寄此情天杪。酒醒
罗浮角声寒，正月挂、南枝晓。

玉消冰瘦，洗妆初见，春风头面。等得黄昏月溪寒，爱
顾影、临清浅。历尽冰霜，空嗟怨怨，粉香消减。江北
江南旧情多，奈笛里、关山远。